

ที่ ศธ04346.20/460 โรงเรียนทีปราษฎร์พิทยา

 ๒๕๕ ม.๑ ต.แม่น้ำ อ.เกาะสมุย

 จ.สุราษฎร์ธานี 84330

 17 สิงหาคม ๒๕65

เรื่อง ขอเรียนเชิญเป็นประธานโครงการ

เรียน นายกเทศมนตรีนครเกาะสมุย

 ด้วยโรงเรียนทีปราษฎร์พิทยา ได้งบประมาณจากกองทุนหลักประกันสุขภาพเทศบาลนครเกาะสมุย ได้จัดทำโครงการวัยเรียน วัยใส ใส่ใจเรื่องเพศ ประจำปีการศึกษา 2565 ให้กับนักเรียนในระดับชั้นมัธยมศึกษาปีที่
 1-3 จำนวน 130 คน โดยมีวัตถุประสงค์ 1. เพื่อให้เยาวชนมีความรู้ ความเข้าใจเรื่อง เพศศึกษาและพัฒนาการของตนเองเมื่อเข้าสู่วัยรุ่น 2. เพื่อให้เยาวชนมีความรู้ และทักษะในการจัดการกับสถานการณ์ที่เกี่ยวข้องกับเรื่องเพศ 3. เพื่อให้เยาวชนตระหนักถึงความสำคัญของการเห็นคุณค่าในตนเองและสร้างความภาคภูมิใจในตนเอง
4. เพื่อสร้างเครือข่ายในโรงเรียน ซึ่งจะจัดโครงการอบรมเชิงปฏิบัติการในวันที่ 25 สิงหาคม 2565 ณ ห้องโสต
ทีปกร (ศาสตร์พระราชา) โรงเรียนทีปราษฎรพิทยา
 ในการนี้ โรงเรียนทีปราษฎร์พิทยา จึงขอเรียนเชิญท่านเป็นประธานในพิธีเปิดโครงการอบรมเชิงปฏิบัติการวัยเรียน วัยใส ใส่ใจเรื่องเพศ ประจำปีการศึกษา 2565 ในวันที่ 25 สิงหาคม 2565 เวลา 09.00 น. ณ ห้องโสตทีปกร (ศาสตร์พระราชา) โรงเรียนทีปราษฎรพิทยาและขอขอบคุณอย่างสูงมา ณ โอกาสนี้

 จึงเรียนมาเพื่อทราบและพิจารณา

 ขอแสดงความนับถือ



 (นางสาวพิมลรัตน์ โสธารัตน์)

 ผู้อำนวยการโรงเรียนทีปราษฎร์พิทยา

งานแนะแนวโรงเรียนทีปราษฎร์พิทยา

โทร 077-425053

โทรสาร 077-425232